肉類方面，日式咖喱多數用豬肉、牛肉同埋雞肉，有時都會搭配羊肉、海鮮或者雜菜。據2012年nttdocomo搞嘅一份統計，最受歡迎嘅配料順序係豬肉、牛肉、雞肉、純素菜同埋海鮮。以地域嚟講，豬肉喺東日本比較普遍，而西日本就牛肉受歡迎多啲，雞肉就剩係日本海嗰邊嘅山口縣、島根縣、鳥取縣，九州嘅長崎縣同埋東日本嘅栃木縣有優勢。